बहुला चतुर्थी के दिन सुबह उठकर स्नान आदि के बाद, साफ कपड़े पहनकर श्री गणेश के आगे हाथ जोड़कर व्रत का संकल्प लेना चाहिए। फिर पूरा दिन व्रत करना चाहिए। शाम के समय हाथ, पैर, मुंह धोकर सबसे पहले प्रथम पूज्नीय, विघ्न विनाशक श्री गणेश की पूजा करनी चाहिए। फिर गाय और उसके बछड़े की पूजा करनी चाहिए। पूजा के बाद कुछ स्थानों पर श्री गणेश और गाय माता को जौ और सत्तू का भोग लगाया जाता है। बाद में इसी भोग लगे भोजन को ग्रहण करके व्रत खोला जाता है। इस प्रकार पूजा आदि के बाद रात के समय चन्द्रोदय होने पर, चन्द्रमा को अर्घ्य देना चाहिए। फिर व्रत का पारण करना चाहिए। (Janmashtami Date and Muhurat: जन्माष्टमी का यह है शुभ मुहूर्त और तिथि, इस दिन रखें आप व्रत )